《卓锡泉》
宋代·郑康佐

大士西方来，诛茆老幽麓。振锡风云上，飞泉涌山腹。

一泓自清甘，千里田畴足。源深而流长，何必贵川渎。

作者简介：郑康佐，英德（今属广东）人（《宋诗纪事补遗》卷四三）。高宗绍兴二十一年（一一五一），以左朝奉郎权发遣惠州军州主管学事兼管内劝农事。与唐庚友善。事见宋唐庚《眉山诗集·原序》。今录诗十一首。